Elvina Mohamad

Datin Norzalina "Elvina" Mohamad (Jawi: ايلۏين محمد; lahir 25 Januari 1995) merupakan seorang pelakon dan model wanita Malaysia. Beliau terkenal menerusi drama Cinta Si Wedding Planner, Shhh... I Love You, Jojie Gigil dan Takdir Yang Tertulis.

Kehidupan awal
Elvina dilahirkan sebagai Norzalina binti Mohamad pada 25 Januari 1995 di Teluk Intan, Perak kepada pasangan Mohamad Ibrahim dan Mariah Husin. Beliau merupakan anak bongsu daripada dua beradik serta mempunyai darah campuran Melayu dan Kemboja. Elvina memiliki pendidikan Sijil Pelajaran Malaysia (SPM).

Kerjaya 
Elvina mula terlibat dalam bidang lakonan menerusi drama Baby Ana Milik Siapa? (2018) dan sejak itu mula aktif berlakon dalam beberapa buah drama dan telefilem.

Elvina muncul dalam drama Cinta Si Wedding Planner dan Suamiku Paling Sweet sebagai watak pembantu. Seterusnya, beliau berlakon dalam drama bertajuk Shhh... I Love You sebagai watak utama. Ketiga-tiga drama tersebut disiarkan di Slot Akasia TV3.

Selain itu, beliau juga membintangi drama bertajuk Jojie Gigil yang ditayangkan di TV3 menerusi Slot Dahlia. Drama ini juga dapat ditonton terlebih dahulu di laman sesawang Tonton.com.my sebelum ditayangkan di TV3.

Kerjaya filem Elvina bermula pada 2016 apabila pelakon dan pengarah veteran Ahmad Idham menawarkan beliau berlakon dalam filem Mat Moto Otai yang dibintangi oleh Opie Zami, Eizlan Yusof dan Cat Farish. Beliau kemudian membintangi filem Zombitopia (2021) arahan Woo Ming Jin, lakonan bersama Shaheizy Sam dengan memegang watak sebagai Zooey.

Kehidupan peribadi
Pada 18 Mac 2018, Elvina telah sah menjadi isteri kepada Dato' Mohd Haniff Borhan yang merupakan seorang usahawan permotoran. Pasangan ini telah dinikahkan oleh Penolong Pendaftar Nikah Masjid Asy-Syakirin KLCC, Mohd Radhi Abdul Ghani, kira-kira jam 3.25 petang.

Pada 30 Mei 2018, Mohd Haniff ditahan oleh pihak polis berhubung kes penipuan pelaburan Forex (GWFGFX) dan Bitcoin Bitkingdom, Elvina tampil memberikan penjelasan berhubung penahanan suaminya namun berkata suaminya dianiaya.

Elvina dan Mohd Haniff dikurniakan seorang anak lelaki sulung yang bernama Karl Mateen yang dilahirkan pada 30 November 2018.

Pada 20 April 2023, Elvina selamat melahirkan anak lelaki keduanya yang bernama Ean Maleeq.

Filemografi

Filem

Drama

Telefilem

Anugerah dan pencalonan

Rujukan

Pautan luar
 
 
 
 

Kelahiran 1995
Orang hidup
Orang dari Teluk Intan
Orang dari Perak
Pelakon wanita Malaysia
Orang Malaysia berketurunan Melayu
Orang Malaysia berketurunan Kemboja
Muslim Malaysia
Pelakon wanita Malaysia abad ke-21
Orang Malaysia berketurunan Siam
Pelakon televisyen Malaysia
Pelakon filem Malaysia
Peragawati Malaysia